ઇમરાન ખાને આ મામલે ટ્વીટ કરીને કહ્યું, "હું નોબલનો શાંતિ પુરસ્કાર મેળવવા માટે લાયક નથી. નોબલનું શાંતિ સન્માન મેળવવાના હકદાર એ હશે જે કાશ્મીરીઓની ઇચ્છા અનુસાર કાશ્મીર વિવાદનું સમાધાન શોધે અને સમગ્ર મહાદ્વીપમાં શાંતિ અને માનવતાના વિકાસનો માર્ગ તૈયાર કરે."

Twitter કન્ટેન્ટ પૂર્ણ, 1

ઉલ્લેખનીય છે કે પોતાના કબજામાંથી ભારતીય વાયુસેનાના પાઇલટ વિંગ કમાન્ડરને ભારતને પરત સોંપ્યા બાદ પાકિસ્તાનમાં ઇમરાન ખાનને શાંતિ સન્માન આપવા માટે અભિયાન શરૂ કરાયું છે.

અભિયાન ચલાવનારા લોકોનું કહેવું છે કે ઇમરાન ખાને ભારત સાથે યુદ્ધની આશંકાને ટાળી દીધી, જે સમગ્ર વિસ્તારની શાંતિ માટે મહત્ત્વનું પગલું છે.

પાકિસ્તાનમાં ઘણા બધા લોકોએ પોતાના વડા પ્રધાન ઇમરાન ખાનને નોબલ પુરસ્કાર અપાવવા માટે દેશઆખામાં ઑનલાઇન પિટિશન પર હસ્તાક્ષર અભિયાન શરૂ કર્યું છે.

અહેમદ પટેલનો આક્રોશ: 'ચૂંટણી પંચ મોદીનો કાર્યક્રમ પૂરો થવાની રાહ જુએ છે'

હજી સુધી લોકસભાની ચૂંટણીની જાહેરાત ન કરાતાં કૉંગ્રેસના નેતા અહેમદ પટેલે ચૂંટણી પંચ વિરુદ્ધ આક્રોશ વ્યક્ત કર્યો છે.

પટેલે પૂછ્યું છે કે શું ચૂંટણી પંચ વડા પ્રધાન નરેન્દ્ર મોદીનો 'અધિકૃત પ્રવાસ કાર્યક્રમ' પૂરો થવાની 'રાહ જોઈ રહ્યું' છે?

તેમણે ટ્વિટર પર એવું પણ લખ્યું, "રાજકીય સભાઓ, ટીવી/રેડિયો તેમજ અખબારોમાં જાહેરાતો માટે તંત્રનો કરાઈ રહેલો ઉપયોગ જોતાં એવું લાગે છે કે ચૂંટણી પંચ છેલ્લી ક્ષણ સુધી લોકોના પૈસે સરકારને પ્રચાર કરવામાં મદદ કરી રહ્યું છે."

નોંધનીય છે કે વર્ષ 2014માં માર્ચ મહિનાના પ્રથમ અઠવાડિયામાં લોકસભાની ચૂંટણીની જાહેરાત કરી દેવાઈ હતી.

આદિવાસીઓ દ્વારા આજે ભારત બંધનું એલાન 

આદિવાસીઓ અને વનવાસીઓને તેમના આવાસથી બેદખલ કરવાના સુપ્રીમ કોર્ટના નિર્ણયમાં રાહત આપવાના તાજેતરના સુપ્રીમ કોર્ટના જ આદેશ છતાં આદિવાસી સમૂહોએ આજે ભારત બંધનું એલાન આપ્યું છે.

સુપ્રીમ કોર્ટ દ્વારા અપાયેલી રાહત પૂરતી ન હોવાનું માનતા આદિવાસીઓનું કહેવું છે કે વન અધિકાર અધિનિયમ અંતર્ગત યોગ્ય કાયદાના અભાવને કારણે એ રાહતને ગમે ત્યારે પલટી દેવાશે.

આદિવાસી સમૂહો માગ કરી રહ્યા છે કે કેન્દ્ર તેમના અધિકારોના સંરક્ષણ માટે અધ્યાદેશ લાવે.

બંધના ભાગરૂપે કેટલાય રાજ્યોમાં હડતાળનું આયોજન કરાયું છે તો દિલ્હીમાં પ્રદર્શનકારી સમૂહો ઉપરાંત રાજકીય અને સામાજિક કાર્યકરોએ મંડી હાઉસથી લઈને જંતરમંતર સુધી માર્ચ કરવાનું નક્કી કર્યું છે.

13 પૉઇન્ટ રૉસ્ટરના વિરોધમાં ભારત... \n\nમને ઉપરના લેખ માટે સારું શીર્ષક આપો.
ઇમરાન ખાન : શાંતિ માટે નોબલ પુરસ્કાર મેળવવા માટે હું લાયક નથી